पाएं अपने शहर की ताज़ा ख़बरें और फ्री ई-पेपरडाउनलोड करें
दी रेवेन्यू पटवार यूनियन की ओर से अपनी मांगों को लेकर 6 व 7 मई को सामूहिक छुट्टी लेकर रोष प्रदर्शन किया जाएगा। इसके अलावा 5 मई को सभी पटवारियों की ओर से काले रंग के बैज लगाकर रोष व्यक्त किया जाएगा। इसके लिए यूनियन सदस्यों ने मंगलवार को बैठक करते हुए कहा कि पुलिस व विजिलेंस विभाग की ओर से बेवजह पटवारियों को तंग परेशान किया जा रहा है। यूनियन सदस्यों ने कहा कि प्रदेश में पटवारियों के आधे से ज्यादा पद रिक्त हैं और ऐसे में पटवारियों से डबल काम किया जा रहा है।
पटवारियों को छुट्टी के दिन भी काम करना पड़ता है और ऐसे में सरकार को उन्हें हौसला देना चाहिए। लेकिन पंजाब में पुलिस व विजिलेंस विभाग की ओर से उन्हें बिना वजह परेशान किया जा रहा है। एक-एक पटवारी के पास कई-कई पटवारियों का काम हैं। पंजाब सरकार लगातार उनकी मांगों को इग्नोर कर रही है, जो ठीक नहीं है। कई बार सरकार के ध्यान में समस्याएं लाने के बावजूद कोई हल न होने के बाद ही यूनियन ने इस तरह का ठोस निर्णय लिया। अगर सरकार ने पुलिस व विजिलेंस को सख्त आदेश न दिए तो वे और ज्यादा ठोस फैसला लेने के लिए मजबूर होंगे। उन्होंने सरकार से खाली पड़े पदों को भी जल्द से जल्द भरने की मांग की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn